เรื่องร้องเรียน: บริเวณด้านล่างของ MRT บางโพ  มีกลุ่มวินมอไซต์  เข้ามายึดพื้นที่จอดรถ  โดยบริเวณนี้ควรเป็นบริเวณสาธารณะที่อำนวยความสะดวกให้ประชาชนทั่วไปสามารถจอดรถได้ หรือใช้พื้นที่ได้ด้วย  แต่มีการนำป้ายมาติดประกาศไว้ว่าเป็นวินมอไซต์เท่านั้น  รบกวนช่วยตรวจสอบและจัดการด้วยค่ะ
การดำเนินการของเจ้าหน้าที่: เจ้าหน้าที่เทศกิจเขตบางซื่อชุดกิจการพิเศษได้ตรวจสอบข้อเท็จจริงแล้วขอเรียนให้ทราบว่า ตรงจุดดังกล่าวเป็นจุดพักรถของวินรถจักรยานยนต์สาธารณะ (วินแยกบางโพ) เป็นวินที่ขึ้นทะเบียนอย่างถูกต้องจากคณะกรรมการจัดระเบียบรถจักรยานยนต์สาธารณะกรุงเทพมหานคร โดยได้มีการจัดระเบียบและควบคุมการจอดรถมิให้กีดขวางทางสัญจร ส่วนรถคันอื่นที่มิใช่ผู้ขับขี่วินจักรยานยนต์แยกบางโพนี้ไม่สามารถนำรถขึ้นไปจอดได้เนื่องจากไม่อยู่ในหลักเกณฑ์เงื่อนไขให้ทำการจอดรถได้  หากฝ่าฝืนจะมีโทษปรับตั้งแต่ 2,000 บาท ถึง 5,000 บาท
ความเห็นของผู้แจ้ง: ขอบคุณเจ้าหน้าที่ที่ช่วยให้คำชี้แจง และปฏิบัติหน้าที่ได้อย่างรวดเร็วค่ะ  ขอให้กำลังใจในการทำหน้าที่ต่อไปนะคะ 💓 ถ้าขอเสนอแนะให้ทำป้ายและคำชี้แจงที่ละเอียด เพื่อให้เกิดความเข้าใจกับประชาชนในแนวเดียวกันมากขึ้นน่าจะดีค่ะ
พื้นที่: แขวงบางซื่อ เขตบางซื่อ กรุงเทพมหานคร